《南征写怀》
清代·金德嘉

尘容瘦骨转江皋，梦里惊心马首劳。无复振衣临广武，祇须痛饮读《离骚》。

衡山采药神犹往，《秋水》名篇兴自豪。老向丹铅过岁月，肯将姓字没蓬蒿。

作者简介：（1630—1707）清湖北广济人，字会公，号豫斋。康熙二十一年进士，官翰林院检讨，与修《明史》、《一统志》。曾主贵州乡试。以与徐乾学善，被掌院李光地劾罢。归后闭门著书。门人私谥贞孝先生。有《居业斋文集》、《居业斋诗钞》、《续纂元明名臣言行录》。